SRC ID: P30
TBRC ID: P3182
rje 'di ni/ dus rabs bco lnga pa'i rab byung bdun pa'i nang du byon mod/ da lta'i char rnam thar rgyas pa ma rnyed/ 'on kyang rje 'dis theg chen chos kyi rgyal po dang / gzad pa rin chen rgyal mtshan/ rdo rje 'dzin pa dpal ldan blo gros/ chos sgo ba chos dpal shes rab/ mkhan chen nam mkha' lhun bzang sogs dge ba'i bshes gnyen du ma'i zhabs la bsten nas mkhas par gyur la/ rje 'di mkhyen rab kyi rtsal ldan la sbyangs pa che bas mdo sngags kyi chos la mkhas shing grub pa brnyes pa dang / mkhas btsun bzang gsum po'i snyan pa 'jig rten kun khyab pas/ shar phyogs gong ma chen pos dbu bla'i mchod gnas su gdan drangs/ phyis bod du byon nas kyang gong ma chen pos 'bul chen gser yig 'ja' sa gsum tsam gnang ba'i lo rgyus yod la/ rje 'dis thog mar dpal chen chu bo ri'i phug pa gong du sgrub pa mdzad cing / phyis su gang gi gdan sa brag thog gtsug lag khang phyag btab/ nag po chen po bran du bkol bas las bzhi'i 'phrin las thogs med du bsgrubs/ theg chen chos rje las gsan pa'i lam 'bras cha lag dang bcas pa'i rdo rje theg pa'i chos skor yongs rdzogs gsan pas sras kyi thu bor gyur pa dang / mkhan chen seng ge dpal bzang po las sa skya bka' 'bum sogs kyi chos mtha' yas pa gsan bzhes gnang ste chos kyi rgyal po'i skur bzhengs shing / de dag thams cad kyang gang gi thugs sras rdzong chen kun dga' rnam rgyal lam/ kun mkhyen rdo rje gdan pa chen po kun dga' rnam rgyal dgung lo nyi shu pa/ phyi lo 1432 lor/ yongs rdzogs dge bsnyen dang / bar ma rab byung gi sdom pa nas bstsal ba ma zad/ rdzong chen kun dga' rnam rgyal dang / sku yi dbon po brag thog dpal 'dzin bzang po sogs kyi gdul bya rnams la dbang lung man ngag spyi dang / khyad par dpal sa skya pa'i zab chos gsung ngag lam 'bras kyi chos skor ma tshang ba med par bstsal nas mdo sngags kyi bstan pa shin tu dar zhing rgyas par mdzad/
sku na shin tu smin por bzhugs pas gong dkar rdo rje gdan gyi rab gnas dpal chen chu bo ri'i steng nas rab gnas mdzad pa'i phyag gnas gong dkar rdo rje gdan gyi chos grwar dngos su babs pa sogs ngo mtshar che ba'i rnam thar du ma bskyangs yod la/ gang gi slob ma la/ rdzong chen kun dga' rnam rgyal/ dbon po brag thog pa dpal 'dzin bzang po sogs mang du byon/ gsung rtsom ni/ chos rje brag thog pa'i gsan yig dang / mgon po'i bstod pa 'jigs byed rngams nag ma/ kye rdor dkyil chog sogs mdzad gnang yod/
rdzong chen kun dga' rnam rgyal gyi gsan yig dang / rnam thar/ dpal chen chu bo ri'i gnas yig sogs las btus/
gong dkar dga' bas/
[version: 2018-05-10]
brag thog pa bsod nams bzang po/
brag thog pa bsod nams bzang po/
ff. 1a-16a
brag thog pa bsod nams bzang po/ et al.
ff. 1a-62a
brag thog pa bsod nams bzang po/
lha sa/: bod ljongs bod yig dpe rnying dpe skrun khang /, 2017; vol. 23, pp. 230-275
brag thog pa bsod nams bzang po/
ff. 1a-33a
brag thog pa bsod nams bzang po/
lha sa/: bod ljongs bod yig dpe rnying dpe skrun khang /, 2017; vol. 23, pp. 110-229
brag thog pa bsod nams bzang po/
ff. 1a-21a (21 ff.)
brag thog pa bsod nams bzang po/
lha sa/: bod ljongs bod yig dpe rnying dpe skrun khang /, 2017; vol. 23, pp. 26-63
brag thog pa bsod nams bzang po/
lha sa/: bod ljongs bod yig dpe rnying dpe skrun khang /, 2017; vol. 23, pp. 64-109
brag thog pa bsod nams bzang po/
lha sa/: bod ljongs bod yig dpe rnying dpe skrun khang /, 2017; vol. 23, pp. 1-24
brag thog pa bsod nams bzang po/
lha sa/: bod ljongs bod yig dpe rnying dpe skrun khang /, 2017; vol. 23, p. 25